3 3 
pour le mariage qu'il desseignoit en Flandre auec la vesue du comte 
d'Embden qui estoit de la maison de Line. S. A. le luy accorda , desireuse 
aussi de le veoir et conferer auec luy des moyens de nostre conseruation, 
elle commit durant son absance le parlement au gouuernement politique 
de Bourgougne, et le baron de Scey au gouuernement militaire. 
On n’auoit point encor veu en Bourgougne ceste distinction qui depuis 
at esté suiuie apres la mort du marquis de Sainct Martin, et bien qu'elle 
fut differente de l’ancienne forme du gouuernement de Bourgougne en 
laquelle le politique et le militaire ont tousiours esté ioints en la personne 
du gouuerneur et participation donnée du politique au parlement et aux 
grandes occasions qui concernent l’estat, le tout se debuoïit resoudre par 
prouision en la grande chambre du parlement, entre ceux de son corps, 
le gouuerneur compris, les bons personnages et maistres aux requestes 
assemblez. Touteffois le parlement ne trouua point a redire a ceste nou- 
uelle forme pour ce qu’elle luy conseruoït son authorité et venoit du Roy 
mesme qui s’est seruy souuent de cette distinction durant ces dernieres 
guerres , inusitée au temps que les principales personnes de l’estat d'Es- 
pagne estoient sçauantes au politique et au militaire tout ensemble. 
La milice d’Espagne fut mise au pied qu’elle est par Ferdinand et Isa- 
belle par l’employ de Dom Goncçales de Cordoüe dit le grand capitaine, 
celuy qui conquit le royaume de Naples. Le duc d’Alue apres luy la main- 
tint, le troisieme at esté le prince de Parme; le comte de Fuentes et le 
marquis Spinola l'ont aussi maintenüe, qui tous estoient hommes de con- 
seil et de combat ; mais depuis que le Roy Philippe IIT remit le gouuer- 
nement des affaires a un confident qui fut le duc de Lerme qui estoit 
ignorant des armes, et après sa mort, la ieunesse du Roy son fils l’obligea 
de se confier au comte duc‘ grand politique , mais qui n’auoit iamais veu 
ny siege n1 bataille; ces deux qualités anciennes des grands seruiteurs des 
Rois n’ont plus esté veues ensemble : et le marquis Spinola grand capi- 
taine n’a iamais esté agreable au comte duc, ny iamais luy at esté confié 
le politique mesme au temps que l’infante Isabelle gouuernoit les pays 
bas, qui prisoit en son particulier le conseil de Spinola autant que ses 
armes, mais elle pouruoyoit au politique par les ordres que le comte duc 
luy enuoyoit. 
20. Le marquis de Sainct Martin quand il fut aupres de l’Infant et luy 
1 Le duc d’Olivares. 
(ME) 
